**CONVOCATOR**

Ţinând cont de prevederile legale şi având în vedere actele constitutive, Consiliul de Administraţie al AQUATIM S.A. Timişoara convoacă **Adunarea Generală Extraordinară a Acţionarilor AQUATIM S.A. Timişoara,** pentru data de **20.04.2022 ora 14:00** la sediul AQUATIM S.A. Str. Gh. Lazăr nr.11/A, sala 317, cu următoarea ordine de zi:

1. Aprobarea bilanţului contabil, a contului de profit şi pierdere, notele anexe şi repartizarea profitului net pentru exerciţiul financiar al anului 2021, ale AQUATIM S.A Timişoara;
2. Aprobarea raportului anual al administratorilor, inclusiv rapoartele comitetelor constituite la nivelul consiliului de administrație;
3. Aprobarea tarifelor pentru servicii prestate de AQUATIM S.A, altele decât apa şi canalizarea;
4. Diverse.

Dacă nu sunt îndeplinite condiţiile legale şi statutare pentru desfăşurarea Adunării generale ordinare a acţionarilor respectiv a Adunării generale extraordinare a acţionarilor la prima convocare, acestea se convoacă în acelaşi loc şi la aceeaşi oră, cu aceeaşi ordine de zi, în data de 04.05.2022.

Unul sau mai mulţi acţionari reprezentând, individual sau împreună, cel puţin 5% din capitalul social (denumiţi în continuare „Iniţiatori") au dreptul de a introduce noi puncte pe ordinea de zi a adunării generale si de a prezenta proiecte de hotărâre pentru punctele incluse sau propuse a fi incluse pe ordinea de zi a adunării generale

Propunerile privind introducerea de noi puncte pe ordinea de zi a adunării generale, dar si proiecte de hotărâre pentru punctele incluse sau propuse a fi incluse pot fi înaintate după cum urmează:

a) depuse la sediul societăţii;

b) transmise prin e-mail cu semnătură electronică extinsă, încorporată conform Legii nr. 455/2001 privind semnătura electronică, la adresa alina.ivanescu@aquatim.ro

Propunerile privind introducerea de noi puncte pe ordinea de zi a adunării generale trebuie să fie însoţite de o justificare și de un proiect de hotărâre propus spre aprobare adunării generale.

Acţionarii persoane juridice pot participa la şedinţă prin persoana căreia i s-a delegat competenţa de reprezentare, sau printr-o persoană desemnată de aceştia în condiţiile documentului lor de constituire.

Acţionarii îşi pot exercita dreptul de a pune întrebări in scris privind punctele de pe ordinea de zi a adunării generale.

Răspunsurile vor fi disponibile pe website-ul Societăţii [www.aquatim.ro](http://www.aquatim.ro), urmând link-ul: <http://www.aquatim.ro/actionari/>

Documente aferente AGA :

Convocatorul, documentele şi materialele informative referitoare la punctele incluse pe ordinea de zi si proiectele de hotărâri pentru punctele incluse pot fi consultate şi/sau procurate, de luni până vineri, între orele 08.00-15.00, de la sediul societății, Compartimentul Juridic, precum şi de pe website-ul [www.aquatim.ro](http://www.aquatim.ro), urmând link-ul: <http://www.aquatim.ro/actionari/>

Informaţii suplimentare se pot obţine de la Compartimentul Juridic la numerele de telefon 0256/201370 şi 0733054154 şi de pe website-ul societăţii [www.aquatim.ro](http://www.aquatim.ro), urmând link-ul: <http://www.aquatim.ro/actionari/>

**PREŞEDINTE CONSILIU DE ADMINISTRAŢIE**

**Ec. POPESCU CARMEN**